Temeljem članka 6. stavak 1. Zakona o zakupu i kupoprodaji poslovnog prostora i članka 4. Odluke o davanju u zakup poslovnog prostora u vlasništvu Grada Siska raspisuje se

**JAVNI NATJEČAJ**

**za prikupljanje ponuda za davanje u zakup**

**poslovnog prostora u vlasništvu Grada Siska**

**I**  Predmet natječaja je poslovni prostor u vlasništvu Grada Siska :

|  |  |  |  |  |  |  |
| --- | --- | --- | --- | --- | --- | --- |
|  Adresa |  Djelatnost  |  Površina  u m2 |  k.o.  |  k.č.br. | Polazna zakupnina kn/m2mjesečno | Jamčevina |
| Trg bana Josipa Jelačića 3POSLOVNI PROSTOR I(bez zadnje lijeve prostorije do dvorišta) | Ugostiteljstvo (pivnica – pub) | 108,75 |  Sisak Stari |  1293 |  40,00 | 4.350,00 kn |

**II** Pisane prijave za sudjelovanje u natječaju dostavljaju se u zatvorenoj omotnici s naznakom „PRIJAVA ZA NATJEČAJ ZA ZAKUP POSLOVNOG PROSTORA – NE OTVARAJ“, na adresu: **Grad Sisak, Rimska 26, 44000 Sisak.**

Prijava za sudjelovanje u javnom natječaju mora sadržavati:

- ime i prezime, adresu, odnosno tvrtku i sjedište ponuditelja,

- oznaku (adresu lokacije) poslovnog prostora za koju se natječu i ponuđeni iznos zakupnine,

- vrstu djelatnosti koju bi natjecatelj obavljao u okviru objavljenih djelatnosti,

- izjavu o prihvaćanju svih uvjeta i pravila natječaja,

- izvadak iz sudskog registra (pravne osobe) ili rješenja o obrtu za obrtnike,

- preslik osobne iskaznice (fizičke osobe),

- dokaz o uplaćenoj jamčevini,

- potvrdu Porezne uprave da ponuditelj nema dospjelu nepodmirenu obvezu prema državnom proračunu,

- dokaz o pravu prvenstva na sklapanje ugovora o zakupu sukladno Zakonu o pravima hrvatskih branitelja iz Domovinskog rata i članova njihovih obitelji, ukoliko se ponuditelj koristi utvrđenim pravom prednosti.

**III** Opći uvjeti natječaja:

Ponude se mogu poslati poštom preporučeno na adresu: Grad Sisak, Rimska 26, Sisak ili predati neposredno u pisarnicu Grada Siska. Rok za dostavu počinje teći 03. siječnja 2018. godine u 08,00 sati, a ponude moraju biti zaprimljene do 10. siječnja 2018. godine u 11,30 sati, bez obzira na način dostave.

Zakašnjele, neuredne ili na drugi način podnesene ponude suprotno natječajnim uvjetima neće se razmatrati.

Na natječaju ne može sudjelovati ponuditelj koji zaključno s danom podnošenja ponude na natječaj ima dospjelo dugovanje prema Gradu Sisku po bilo kojoj osnovi, što će se utvrditi uvidom u službene evidencije Upravnog odjela za proračun i financije.

Poslovni prostor daje se u zakup u viđenom stanju pa je budući zakupnik dužan poslovni prostor urediti odnosno privesti svrsi za obavljanje namjene iz ponude o svom trošku. Zaključenjem ugovora o zakupu ponuditelj preuzima obvezu plaćanja pričuve, eventualnog povećanog iznosa pričuve, te svih režijskih i drugih troškova nastalih korištenjem poslovnog prostora.

Radi zajedničkog zakupa poslovnog prostora ponudu može zajednički podnijeti više natjecatelja s jednom ponudom pod uvjetom da svaki ispunjava uvjete iz natječaja uz plaćanje jedne jamčevine.

Prvenstveno pravo na sklapanje ugovora o zakupu imaju osobe kojima je to pravo i uvjeti ostvarivanja prava utvrđeni člankom 58. Zakona o pravima hrvatskih branitelja iz Domovinskog rata i članova njihovih obitelji, ako sudjeluju i ispunjavaju uvjete iz natječaja te prihvate najviši ponuđeni iznos zakupnine.

 Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos ponuđene zakupnine po m2.

 Odluku o najpovoljnijoj ponudi donosi gradonačelnica, koja se dostavlja ponuditeljima za isti poslovni prostor. Protiv odluke gradonačelnice može se u roku od 15 dana od primitka odluke uputiti prigovor gradonačelnici. Protekom roka za prigovor ili nakon što se o prigovoru odluči s najpovoljnijim ponuditeljem se sklapa ugovor o zakupu poslovnog prostora u roku od 30 dana na razdoblje od 3 (tri) godine, a uplaćena jamčevina se uračunava u iznos zakupnine.

 Ako najpovoljniji ponuditelj ne sklopi ugovor u navedenom roku, smatrat će se da je odustao, te nema pravo na povrat uplaćene jamčevine.

 Na natječaju ne može sudjelovati ponuditelj koji:

 - ne ispunjava ili nije ispunjavao obveze iz ugovora sklopljenog temeljem odredbi Odluke o davanju u zakup poslovnog prostora u vlasništvu Grada Siska,

 - je već bio utvrđen najpovoljnijim ponuditeljem za lokaciju koja je predmet natječaja ali nije sklopio ugovor ili je sklopio ugovor i isti raskinuo prije ugovorenog roka,

 - bilo kao obrtnik, vlasnik/suvlasnik trgovačkog društva, trgovačko društvo ima nepodmiren dug prema Gradu po bilo kojoj osnovi,

 - nema registriranu djelatnost koja se može obavljati u poslovnom prostoru a temeljem Odluke o polaznoj zakupnini za poslovni prostor u vlasništvu Grada Siska

 - sa Gradom Siskom vodi sudski spor oko ugovora o zakupu.

 Natjecati se mogu pravne i fizičke osobe sukladno Odluci o davanju u zakup poslovnih prostora u vlasništvu Grada Siska („Službeni glasnik Sisačko-moslavačke županije“, broj 4/12, 9/15, 23/15, 6/16, 7/17 i 20/17).

 Natjecatelji su dužni prije podnošenja ponuda uplatiti jamčevinu na IBAN Grada Siska broj: HR7924070001839100007, koji se vodi kod OTP banke d.d. s pozivom na broj: - za fizičke i pravne osobe HR68 7722 – OIB.

 Ponuditeljima koji ne uspiju sa svojom ponudom vratit će se uplaćena jamčevina u roku 8 dana od dana primitka odluke o prigovoru tj. u roku 8 dana od dana isteka roka za prigovor.

 Javno otvaranje ponuda održat će se u zgradi Gradske vijećnice Grada Siska dana 10. siječnja 2018. godine u 11,30 sati. Natjecatelji imaju pravo biti nazočni otvaranju ponuda osobno ili putem punomoćnika uz punomoć za zastupanje ovjerenu od javnog bilježnika.

Grad Sisak zadržava pravo neprihvaćanja niti jedne ponude bez snošenja bilo kakve odgovornosti prema ponuditeljima.

Informacije o poslovnom prostoru koji je predmet ovog natječaja (pregled prostora i slično) mogu se dobiti u Upravnom odjelu za upravne, imovinsko pravne i opće poslove Grada Siska na tel. 044/510-161.